Document ID: 31995R1836

Padomes Regula (EK) Nr. 1836/95
(1995. gada 24. jūlijs),
ar ko papildina pielikumu Regulai (EEK) Nr. 1461/93 par Amerikas Savienoto Valstu pretendentu piekļuvi valsts līgumiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Austrijas, Somijas un Zviedrijas Pievienošanās aktu, un jo īpaši tā 169. pantu,
ņemot vērā Komisijas priekšlikumu,
tā kā ar Regulā (EEK) Nr. 1461/93 [1] paredzēts Eiropas Kopienas valsts līgumu pieejamības ierobežojums attiecībā uz Amerikas Savienoto Valstu pretendentiem sakarā ar dažiem pasākumiem, kurus Amerikas Savienotās Valstis noteikušas attiecībā pret Kopienas pretendentiem;
tā kā pēc Austrijas, Somijas un Zviedrijas pievienošanās ir jāpielāgo saraksti, kur uzskaitīti minētās regulas I pielikumā minētie pasūtītāji, pievienojot attiecīgās jauno dalībvalstu iestādes;
tā kā šī pielāgošana nav paredzēta ne Pievienošanās aktā, ne tā pielikumos; tā kā tādēļ šī pielāgošana ir tāda veida un tipa, kāds paredzēts Pievienošanās akta 169. pantā, un tā ir jāveic saskaņā ar minētā panta 2. punktā noteikto procedūru,
IR PIEŅĒMUSI ŠO REGULU.
1 pants
Valsts iestādes, kas minētas šīs regulas pielikumā, pievieno Regulas (EEK) Nr. 1461/93 I pielikumam.
2 pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 24. jūlijā

Labels: 3
15
18